Як паказалі конкурсныя заданні, усе прыёмныя бацькі заслугоўвалі перамогі, бо, нягледзячы на тое, што яны розныя, іх аб’ядноўвала агульная любоў да дзяцей. Напэўна, таму прайграўшых у конкурсе не было. Сям’і Кундзікавых быў уручаны дыплом з сімвалічнай назвай “Захавальнік сямейных традыцый”. Краеўскія сталі пераможцамі ў намінацыі “Самая музычная сям’я”, Яўстаф’евы атрымалі званне самай эрудзіраванай сям’і, Гаварковы былі адзначаны ў намінацыі “Самая дружная сям’я”, Кірпічэнкі названы самай умелай сям’ёй, Добрусевы — самай працавітай сям’ёй. Дыпломы за 3-е месца атрымалі Махавіковы і Алепка, а за 2-е — Калінкіны і Кузняцовы.